ด้วยดิฉันได้ไปใช้บริการ รพ.รัฐ ต่างจังหวัด และแจ้งพยาบาลว่าขอใบรับรองแพทย์เพื่อใช้ประกอบการเบิกค่ารักษาพยาบาลกับที่ทํางานพยาบาลก็กําลังดําเนินการให้ ดิฉันมองเห็นหัวเอกสารเขียนว่า "ใบความเห็นแพทย์" จึงแจ้งพยาบาลว่าขอ "ใบรับรองแพทย์"ค่ะ ไม่ใช่ "ใบความเห็นแพทย์"พยาบาลก็แจ้งว่านี่แหละ ใบนี้แหละ ส่วน "ใบรับรองแพทย์" ใช้สําหรับบอกว่าร่างกายแข็งแรงเป็นปกติดีหรือไม่ (คือพูดไม่เต็มปกเต็มคํา ไม่แน่ใจว่าพยาบาลขี้เกียจอธิบาย หรือพยาบาลเองก็ไม่ทราบข้อมูลที่ถูกต้อง) ดิฉันก็ทําท่าไม่แน่ใจ พยาบาลก็มีทีท่ารําคาญนิดหน่อยเหมือนเราไม่รู้เรื่อง ด้วยเวลานั้นไม่ได้หาข้อมูลอะไรไปก่อนก็เลยเลยตามเลย ซึ่งก่อนหน้านี้เคยนํา"ใบความเห็นแพทย์" ไปใช้ประกอบการเบิกค่ารักษาพยาบาลที่ทํางานแล้ว ปรากฎว่าเจ้าหน้าที่การเงินของที่ทํางานบอกว่าใช้ไม่ได้"ต้องเป็นใบรับรองแพทย์" (ดิฉันสังเกตเห็นว่า เอกสารดังกล่าวแพทย์เป็นพิมพ์ข้อความ และปริ้นเอกสาร ค่ะ พยาบาลเหมือนมีหน้าที่ประทับตรา รพ. และตรวจสอบอะไรนิดหน่อย)เคยสอบถามถามเพื่อนร่วมงาน และดูตัวอย่างใบรับรองแพทย์ของ รพ.อื่นๆ ว่าเขาใช้อะไรกัน เท่าที่เคยเห็น รพ.มหิดลและ รพ.ศิริราชก็ใช้คําว่า "ใบรับรองแพทย์"ตอนนี้กลับมาหาข้อมูลเกี่ยวกับเอกสารทั้งสองชนิดแล้ว แต่ไม่ได้คําตอบที่ชัดเจน จึงต้องการทราบว่า1. "ใบรับรองแพทย์" กับ "ใบความเห็นแพทย์" ต่างกันอย่างไร2. การเบิกค่ารักษาพยาบาลต้องใช้ใบอะไร เอกสารทั้งสองประเภทสามารถใช้แทนกันได้หรือไม่3. ขอคําแนะนําสําหรับการแจ้งหรืออธิบายให้แพทย์ หรือพยาบาล เข้าใจความต้องการ เนื่องจากมีผลกระทบต่อการสิทธิการเบิกค่ารักษาพยาบาลที่ดิฉันควรได้ค่ะปล. คือดิฉันก็เข้าใจถึงความต้องการของเจ้าหน้าที่การเงินในที่ทํางานน๊ะค๊ะ ว่าเขาต้องการรายละเอียด เช่น กรณี รพ. ไม่มีอุปกรณ์ชนิดที่ผู้ป่วยต้องใช้ รพ.ต้องเป็นธุระจัดซื้อให้ ก็ต้องการรายละเอียดว่า ผู้ป่วยเป็นโรคอะไร มีความจําเป็นต้องใช้อุปกรณ์อะไร เพื่ออะไร หรือกรณีการรับวัคซีนวัคซีนก่อนเกิดโรค ก็ต้องการรายละเอียดว่า ผู้ป่วยมีความเสี่ยงอย่างไรในการรับเชื้อ จึงต้องได้รับวัคซีน...ไว้ก่อน อะไรทํานองนี้ค่ะ และก็เข้าใจว่าการที่ดิฉันพยายามอธิบายให้แพทย์ฟังก็เหมือนกับการที่ดิฉันไปสั่งแพทย์ให้เขียนคําตามที่ดิฉันต้องการ ซี่งกรณีที่กล่าวไปข้างต้นแตกต่่างจากการเจ็บป่วยที่เกิดขึ้นแล้ว ไม่ต้องขอใบรับรองใดๆ สามารถใช้ใบเสร็จรับเงินค่ารักษาพยาบาลเพียงอย่างเดียว
สวัสดีคะ จากหนังสือของแพทยสภาชี้แจ้งเรื่องใบรับรองแพทย์ตามนี้ค่ะประเภทของใบรับรองแพทย์ ใบรับรองแพทย์ที่แพทย์ต้องเข้าเกี่ยวข้องนั้นอาจจำแนกได้โดย “เหตุผล ที่ผู้ป่วยต้องการ” เป็นประเภทต่างๆ เช่น1. เกี่ยวข้องกับการมาตรวจรักษา2. เกี่ยวข้องกับการเบิกจ่าย (ค่ารักษาพยาบาล)3. เกี่ยวข้องกับการลางาน (ลาป่วย)4. เกี่ยวข้องกับทางประกัน (เรียกร้องสิทธิทางประกันภัยประเภทต่างๆ) 5. เกี่ยวข้องกับการฟ้องร้องหรือดำเนินการทางคดี (เอกสารทางคดี เช่น ใบชันสูตรบาดแผล) แท้ที่จริงแล้ว “ใบรับรองแพทย์” ที่แพทย์ออกให้กับผู้ป่วยนั้นมีมากมายหลาก หลายมาก เช่น1. เพื่อยืนยันการมารับการตรวจที่สถานพยาบาลจริง2. เพื่อใช้ประกอบในการเบิกค่ารักษาพยาบาล3. เพื่อเป็นการรับรองสุขภาพ เช่น ในการศึกษาต่อทั้งในและต่างประเทศ, เพื่อ การเล่นกีฬา เช่น ว่ายน้ำ, การเดินทางไปต่างประเทศ การสมัครเข้าทำงาน เพื่อ ขออนุญาต เช่น การขอทำใบขับขี่รถยนต์,การสมัครเป็นคนขายอาหาร, การสมัคร เป็นผู้ดูแลผู้ป่วยหรือเด็ก และอื่นๆ 4. เพื่อใช้ในการลาหยุดงาน หรือลาการเรียน5. เพื่อเป็นหลักฐานในการเรียกร้องทางแพ่ง (ค่าสินไหมทดแทน) เช่น ให้กับ คู่กรณีที่ทำละเมิดต่อผู้ป่วย6. เพื่อใช้เป็นหลักฐานในการดำเนินคดี ไม่ว่าจะเป็นคดีแพ่งหรือคดีอาญา (มักเกี่ยวกับรายงานชันสูตรบาดแผลหรือรายงานการชันสูตรพลิกศพ)7. เพื่อให้กับหน่วยงานของทางราชการ เช่น กองทุนเงินทดแทน เพื่อประเมิน สภาพของร่างกาย, ประกันสังคม เพื่อรับค่าใช้จ่ายในกองทุนประกันสังคม, กองทุน ฟื้นฟูสมรรถภาพ เพื่อประเมินสภาพของผู้ป่วย, ตามพระราชบัญญัติผู้ประสบภัยจาก รถ เพื่อแจ้งให้ทราบถึง การบาดเจ็บอันเนื่องมาจากอุบัติเหตุจราจร และอื่นๆ8. ใบรับรองแพทย์เพื่อประเมินสภาพของผู้ป่วยแรงงาน เพื่อเรียกร้องสิทธิ9. เพื่อรับรองเรื่องสติสัมปชัญญะ ประกอบการทำนิติกรรมต่างๆ เช่น การทำ หนังสือมอบอำนาจ, หนังสือสัญญาต่างๆ, พินัยกรรม, นิติกรรมอื่นๆ10. เพื่อรับรองสติสัมปชัญญะในการร้องขอต่อศาล เช่น ขอให้เป็นคนไร้ความ สามารถ หรือคนเสมือนไร้ความสามารถ หรือขอให้ศาลสั่งให้พ้นสภาพการเป็นคน ไร้ความสามารถ หรือคนเสมือนไร้ความสามารถ เป็นต้น11. เพื่อรับรองว่าหายจากโรคแล้ว สามารถทำงานได้12. เพื่อให้กับทางบริษัทประกันภัย ในการเรียกร้องสิทธิตามที่ผู้ป่วย ได้เอาประกันไว้13. เพื่อรับรองการเกิด (หนังสือรับรองการเกิด)14. เพื่อรับรองการตาย (หนังสือรับรองการตาย)15. เพื่อรับรองอื่นๆ เช่น ก) ใบรับรองการตรวจว่ามีความสัมพันธ์หรือไม่ในทาง พันธุ์กรรม (DNA) ข) รับรองว่ามีหมู่เลือดดังกล่าวจริง ค) รับรองผลการตรวจเอ็กซเรย์ คอมพิวเตอร์หรือคลื่นแม่เหล็ก ง) รับรองชิ้นส่วนอวัยวะ จ) รับรองทารกที่แท้ง เป็นต้น16. เพื่อการอื่นๆ เช่น เกี่ยวกับการชันสูตรพลิกศพจะมี ก) บันทึกรายละเอียด แห่งการชันสูตรพลิกศพ ข) รายงานแนบท้ายบันทึกรายละเอียดแห่งการชันสูตร พลิกศพ ค) ใบรับแจ้งการตาย เป็นต้นจากทั้งหมด 16 ข้อ ข้างต้น ใบรับรองแพทย์ หรือ Medical certificate หรือ ใบความเห็นแพทย์คือใบเดียวกันค่ะ แพทย์ต้องเขียนชี้แจงเหตุผลในการออกใบรับรอง หรือ ใบความเห็นค่ะ